|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΗΛΕΙΑΣ**  **ΔΗΜΟΣ ΗΛΙΔΑΣ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ** | ΦΟΡΕΑΣ: ΕΡΓΟ: | ΔΗΜΟΣ ΗΛΙΔΑΣΚΑΤΑΣΚΕΥΗ ΚΙΒΩΤΟΕΙΔΟΥΣ ΟΧΕΤΟΥ ΣΤΗΝ ΘΕΣΗ ‘ΧΑΤΖΗ’ Τ.Κ. ΣΙΜΟΠΟΥΛΟΥ |

**ΤΕΧΝΙΚΗ ΕΚΘΕΣΗ**

Η εκτέλεση του ανωτέρω έργου αφορά την κατασκευή κιβωτοειδούς οχετού διαστάσεων 5,00 Χ 2,00 (άνοιγμα – ύψος) και μήκους αξονικού 8,50μ.

Συγκεκριμένα επί αγροτικής οδού, που οδηγεί σε αγροτικές εκμεταλλεύσεις στη θέση «ΧΑΤΖΗ», σε σημείο όπου αυτή συμβάλει κάθετα με ρέμα, υφίσταται παλαιότερη κατασκευή τεχνικού (τετράδυμου σωληνωτού αγωγού).

Λόγω της αδυναμίας του υφιστάμενου τεχνικού να παραλάβει την υδραυλική παροχή και της δημιουργίας ανασχέσεων (κυρίως κατά την χειμερινή περίοδο) προκαλείται μεγάλη δυσχέρεια κατά την διέλευση αγροτικών και άλλων οχημάτων.

Καθίσταται λοιπόν αναγκαία τόσο η καθαίρεση της υφιστάμενης κατασκευής όσο και η εκ νέου κατασκευή κιβωτοειδούς οχετού, από φορέα οπλισμένου σκυροδέματος, με αντίστοιχα τεχνικά εισόδου – εξόδου.

Η κατασκευή του οχετού θα γίνει σύμφωνα με το συνημμένο σχέδιο (σχέδια ξυλοτύπων οχετού, τεχνικών εισόδου – εξόδου, λεπτομέρειες οπλισμών κλπ).

Η συνολική δαπάνη του έργου ανέρχεται στο ποσό των 55.000,00€ με ΦΠΑ, με εγγεγραμμένη πίστωση στον Προϋπολογισμό Οικονομικού έτους 2014 (ΚΑ 30.7326.21501).

Το έργο θα εκτελεσθεί σύμφωνα με τις διατάξεις του N. 3852/10 (ΦΕΚ 87 Α) και του Ν. 3669/08 (ΦΕΚ 116 Α).

|  |  |
| --- | --- |
| ΑΜΑΛΙΑΔΑ 31/ 03/ 2014Ο Συντάξας | ΘεωρήθηκεΑΜΑΛΙΑΔΑ 31 / 03 / 2014Ο Προϊστάμενος Διεύθυνσης |
| ΠΑΝΑΓΙΩΤΗΣ ΣΤΑΣΙΝΟΠΟΥΛΟΣΠΟΛΙΤΙΚΟΣ ΜΗΧΑΝΙΚΟΣ | ΣΤΕΦΑΝΟΣ ΡΟΥΜΕΛΙΩΤΗΣΑΡΧΙΤΕΚΤΩΝ ΜΗΧΑΝΙΚΟΣ |